Gandia disposarà de 100.000 € per a promoció turística gràcies a un conveni amb la Diputació de València
10 maig 2021

## Gandia disposarà de 100.000 € per a promoció turística gràcies a un conveni amb la Diputació de València10 maig 2021Última actualització: 10 maig 2021

![](../gestion/img/0b36362adf3abf4ad392dcdc9bd10c18a247b693e1a687627fd2a3800487fc3c.jpg)  
  

El regidor delegat de turisme, **Vicent Mascarell** ha informat aquest matí que la Junta de Govern ha donat el vistiplau a la signatura d'un nou conveni de col·laboració amb la Diputació de València.

Tal com ja va passar l'any passat, l'ens provincial mobilitzarà 100.000 € a la nostra ciutat que seran destinats a fer front a la important campanya turística que ha posat en marxa el departament de turisme per tal de promocionar Gandia com un excel·lent destí per a les vacances d'aquest estiu.

L'edil ha qualificat l'acord com "_una magnífica notícia_" per a la ciutat en general i el sector turístic en particular. "_Aquest conveni amb la Diputació ens permetrà disposar de 100.000 € destinats a la promoció i posicionament de Gandia com a destinació turística en els pròxims mesos_". Mascarell ha agraït a la Diputació aquesta aportació i ha incidit que aquesta injecció econòmica es rep en un moment complicat per la pandèmia. "_Estic segur que aquest acord ens permetrà ser més competitius com a destinació, ampliar la nostra oferta i consolidar-nos com a destinació segura_" ha finalitzat.

[Twittear](https://twitter.com/share)